Bannakenya bakedde mu nnyiriri okulonda abakulembeze babwe, okuli president ne ba governor b’amasaza agenjawulo, wakati mu kwemulugunya okuva mu masaza okulonda ba governor gyekwayimiriziddwa.
Amasaza gano kuliko Mombasa, Kakamega, Kacheliba ne Pokoti South constituency.
Akakiiko ka Kenya akébyokulonda ka Independent Electoral and boundary Commission kaazudde nti enteekateeka y’ebikozesebwa mu kulunda ba governor kwafunyemu obuzibu.
Bannakenya obukadde 22 .1 bwebwewandiisa okwetaba mu kulonda kuno.
Abantu bana bebavuganya mu kulonda kwa president wa Kenya owookutaano bukyanga efuna bwetwaze mu 1962.
Kuliko Laila Omoro Odinga, William Ruto, prof.George Wajackoyah ne Waihiga Mwaure.
Willian Ruto omu kubavuganya amaze okulonda ku ssaawa ku kkumi na bbiri ezookumakya, ku Kosachei primary school Sugoi polling station Gishu county.
Mu bifo ebimu ebironderwamu okulonda kutandise kikeerezi okugerageranya n’ebifo ebirala kwebitandikidde okulonda.
Wabaddewo akavuvungano ak’amaanyi ku Moi Avenue primary school abalonzi bwebakaandaaliridde mu nnyiriri okumala eddakiika 30 ng’okulonda tekutandika, olwo abantu nebatandika okwesindika nga bagala kuyingira mu kifo awalonderwa ku mpaka.
Akuliddemu akakiiko k’amawanga gannamukago aka East African Community Electoral Observation Mission, era yaliko president wa Tanzania Jakaya Mrisho Kikwete atuseeko mu kifo ekyo okulaba embeera bwebadde.
Wano mu Uganda ku kitebe kya Kenya e Kololo bannakenya 1,411 bebalondedde wano era nga wategekeddwawo ebifo ebironderwamu bisatu.
Kuliko embassy ward 1 , embassy ward 2, ne embassy ward 3.
Amannya g’abalonzi gatimbiddwa wabweru ku mulyango oguyingira mu kitebe, era omuntu yekka amaze okukakasibwa nti erinnya lye kweriri ku lukalala yakkirizibwa okuyingira munda okulonda.
lug_Latn lug_Latn lug_Latn lug_Latn lug_Latn swh_Latn lug_Latn lug_Latn lug_Latn lug_Latn lug_Latn eng_Latn lug_Latn